

 **Januar 2024**

|  |  |
| --- | --- |
| GODT NYTT ÅR!Da er vi klare for et nytt år på Krabbene med ulike aktiviteter og temaer.Fyrverkeri fyrverkeri fyrverkeri raketter nyttår' Klistremerke | Spreadshirt | **Førskolegruppe:**Svømme bilde, sportsklipp, tegneserie, tegneserie, bilde gratisDet blir svømming for førskolebarna følgende torsdager: 18.0125.0101.02 (siste gang)Etter dette starter vi med førskolegruppe sammen med Kvernevik barnehage. |
| **Januar**Skinnvotten - Hva skjerFremover skal vi ha om eventyret «Skinnvotten». Eventyret er et Ukrainsk eventyr gjenfortalt av Alf Prøysen. Eventyret handler kort fortalt om en mann som går tur i skogen en kald vinterkveld og mister votten sin. Votten er god og varm, så det er flere dyr som flytter inn til varmen i votten. Gjennom eventyret kan man lære om inkludering, vennskap og å dele. Vi skal bruke rekvisitter når vi forteller eventyret. Dette hjelper barna til å forstå innholdet bedre og å stimulere barna språklig. *«Barnehagen skal fremme kommunikasjon og språk»* (Rammeplanen). Vi kommer også til å bruke sanger, rim og regler, ha ulike fokusord og andre aktuelle eventyr og bøker som kan knyttes til «Skinnvotten». «Vinter» blir også et naturlig tema, som går under fagområdet «Natur, miljø og teknologi» i Rammeplanen. Vi vil undre oss sammen om naturens forandringer nå som det er vinter. |
| **Ukesoversikt:**Vi fortsetter med utedag på mandagene, men venter med de faste turdagene inntil videre. Vi vil bl.a. prioritere lek på avdelingen, spille spill, lese bøker og ha ulike formingsaktiviteter. Vi kommer til å ha dørene lukket mellom de ulike rommene på formiddagen, med en voksne i hvert rom. Barna kan som vanlig velge og bytte aktiviteter som før, men et mål er at barna skal få mer ro til den aktiviteten de har valgt. Fra kl. 9.30-10.30, prioriterer vi å være til stede sammen med barna på avdelingen, og anbefaler derfor at alle kommer før kl. 9.30, da vi ikke kan ta imot i garderoben etter det. Går vi på spontane turer, går vi kl. 9.30.På fredagene kommer vi til å ha fredagsgrupper som før, med ulike aktiviteter på tre forskjellige stasjoner. |
| **Minner om:**Husk å sjekke om barnet har ekstra klær (bukse, genser, truse og strømper) i kurven/skapet. Har barnet med våte klær hjem, må det fylles på igjen dagen etter.Sjekk også at barnet har varm genser, bukse, hals, lue og votter. | **Vigilo**Vi minner om at Vigilo vil bli brukt som informasjonskanal fremover, og det er derfor viktig at alle bruker denne appen.Vi registrerer oppmøte og fravær her, men dette gjøres ikke akkurat når barnet kommer, da det tar lang tid for hver gang vi skal logge oss på. Vi bruker fremdeles krysselister i tillegg til Vigilo for å ha oversikt over barna. |

Dersom dere lurer på noe, er det bare å ta kontakt! Hilsen personalet på Krabbene